Bencés Diákszövetség

XI. Győri Bencés Bál
2024-02-03 16:00 - 2024-02-04 02:00 (Europe/Budapest) | Czuczor Gergely Bencés Gimnázium, Széchenyi tér 8., Győr, Győr-Moson-Sopron megye, 9022, Hungary
Szeretettel várjuk diákjaink szüleit, öregdiákjainkat a győri bencés gimnáziumból és mindegyik bencés iskolából, öregdiákjaink családjait, továbbá kedves barátainkat Győrből és a világból!
Jelentkezés és további információk: https://jelentkezes.gyoribencesbal.hu/
A mulatságot idén is próbáljuk a visszajelzések alapján még kiválóbbá tenni: a tánc helyszínéül szolgáló Díszteremben is lesz ültetés (160 fő), továbbá az első emeleten több, szépen feldíszített különteremben (160 fő) is. Itt lesz a pezsgőbár, a söröző csapolt sörökkel és a kávézó koktélasztalokkal, fotelokkal. A földszinten a korábbi „Retro dohányzó” közösségteremtő erejét megtartandó, de arculatát kifinomultabbra, elegánsabbra cserélendő, a klasszikus stílusú „Bencés szalon” kap helyet. Itt utazást tehetünk nemcsak a 19-20. század győri bencés székházi, főgimnáziumi világba –rácsodálkozva iskolánk történetének egy-egy érdekesebb fejezetére –, de a magyar népzene és nóta világába is. A pincében hangulatos, fahordós borozóba várjuk vendégeinket, ahol magyar néptáncház, majd sváb fúvószene és dalolás teszi teljessé a közösség és a jó borok teremtette remek hangulatot. A második emeleten partifotózásra nyílik lehetőség. A képeket azonnal kézbe kaphatjuk, ill. megérkeznek okostelefonunkra és elektronikusposta-fiókunkba.
A https://gyoribencesbal.hu/ oldalon a korábbi bálok beszámolói, galériái is elérhetők.

Bencés öregdiák sítábor
2024-01-17 18:00 - 2024-01-21 16:00 | Pension Landhaus Lungau, Unterweißburg 8, Sankt Michael im Lungau, 5582, Austria
Bencés öregdiák síelés

Immáron ötödik alkalommal szervezzük a bencés öregdiák síelést és szeretettel hívunk Téged is!

Jelentkezési határidő: 2023. november 15.
(Eddig az időpontig másoknak nem kínálja ki a szállás a szobákat.)

Időpont: 2024. január 17-21.
Sírégió: Lungau Sírégió (Katschberg-Aineck, Grosseck-Speireck, Fanninberg)
Szállás: Landhaus Lungau (Unterweißburg 8, 5582 St. Michael im Lungau, Ausztria)
Utazás: egyénileg

Szállásunk egy magyar tulajdonban lévő kisebb szálloda – kicsit több, mint 500 km-re Budapesttől – Sankt Michael im Lungau szélén található. Innen autóval elérhető több sípálya is kb. 10-30 perc távolságra. A félpanziós szállás , adókkal együtt 4 napos síbérlettel 534 EUR-ra jön ki felnőttek esetén fejenként, de többen csak 3 napot szoktak síelni.

Utazás egyénileg. Kb. 6 órás az út, így szerdán még kb. fél napot lehet dolgozni és úgy indulni, vasárnap egész napos síelés után is haza lehet érni késő este.)

Ha jönni szeretnél, akkor kérlek, hogy november 15-ig jelentkezz!

HOGYAN JELENTKEZHETSZ?
Jelentkezni közvetlenül a szállásnál lehet. A pontos árakat, szobabeosztást és a foglalási információkat itt találod.

Ha jelentkezel, akkor kérlek, két dolgot tegyél meg:
1. Jelezd a foglalásnál, hogy a bencés síelésre jelentkezel!
2. A mark@mark.hu címre másolatban küldd el a foglalást!

Ha bármilyen kérdésed lenne, akkor a mark@mark.hu címen vagy a +36 30 994 5076-os számon elérsz.

Petényi Márk (Ph2000B)

Budapesti bencés sörözés
2024-01-08 18:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
Január 8-án hétfőn 18 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Nagy Gáspár emlékmise
2024-01-03 18:00 - 19:30 | Egyetemi Templom, Papnövelde utca 5-7., Budapest, Budapest, 1053, Hungary
Emlékmise Nagy Gáspár halálának 17. évfordulóján az Egyetemi Templomban

Budapesti bencés sörözés
2023-12-11 18:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
December 11-én hétfőn 18 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Requiem az egyházi iskolák elhunyt tanáraiért és diákjaiért
2023-11-18 16:00 - 18:00 | Margit körúti Ferences Plébániatemplom, Margit körút 23, Budapest, Budapest, 1024, Hungary
Az egyházi iskolák öregdiák szervezeteinek nevében szeretettel hívjuk és várjuk a férfi és női szerzetesrendek, az evangélikus, görög és római katolikus, valamint a református egyházak által fenntartott iskolák jelenlegi és egykori tanárait, növendékeit 2023. november 18-án, szombaton 16.00 órakor a Margit körúti Ferences Plébániatemplomban (Budapest, II. Margit körút 23.)
Főcelebráns: P. Holczinger Ferenc SJ, a miskolci Fényi Gyula Jezsuita Gimnázium igazgatója
Házigazda: Lukovits Milán OFM
A szentmise után agapé.
Szentendrei Ferences Gimnázium Öregdiákjainak Országos Egyesülete

Budapesti bencés sörözés
2023-11-13 18:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
November 13-án hétfőn 18 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Bencés iskolák Magyarországon 1802-től napjainkig - Hardi Titusz OSB előadása
2023-11-13 17:00 - 18:00 | Budai Ciszterci Szent Imre Gimnázium – Tükörterem, Villányi út 27., Budapest, Budapest, 1114, Hungary
2023. november 13-án Titusz atya, a Pannonhalmi Főapátság oktatási főigazgatója tart előadást. Tájékoztat minket a bencés iskolák jelenlegi helyzetéről. Mindenkit szeretettel várunk!

Mária zarándoklat 2023
2023-09-23 10:30 - 2023-09-24 13:00 | Tétszentkút, Tétszentkút, Győr-Moson-Sopron megye, 9100, Hungary
Magnificat anima mea Dominum
JUBILEUMI MÁRIA-ZARÁNDOKLAT
Helyszín: Tétszentkút
Tétszentkút kegykép
Az alapításának centenáriumát ünneplő Bencés Diákszövetség egy másik, fontos jubileumához is elérkezett. Az 1998-ban Kovács Attila (Ph1955) diáktársunk tevékeny kezdeményezésével, Asztrik főapát úr és az elnökség támogatásával elindított Mária-zarándoklat évenkénti megrendezésével, immár 25. alkalommal jöhetünk össze Mária tiszteletét megünnepelni egy, a Kárpát-medencében található kegyhelyen.
Az idei évben a zarándoklat helyszínéül Tétszentkútra esett a választás, mely zarándokhely a XVIII. század elejétől a Búcsújárók könyve szerint „a környék virágzó búcsújáró helye lett.” A település Pápáról és Győrből könnyen megközelíthető. A zarándoklat szervezésében segítségünkre van Lang Ferenc (Gy 2000) diáktársunk, aki a város alpolgármestere és a kegytemplom gondnoka.
Program:
Szombaton – szeptember 23-án – 10:30 és 11 óra között találkozunk Tétszentkúton a kegytemplom kertjében, illetve a templom mellett található közösségi házban.
A közös szentmisét Tétszentkúton, a kegytemplomban 11 órakor kezdjük, mely szentmisét Cirill főapát úr fogja celebrálni.
A szentmise után egyszerű agapét tartunk – pogácsa, szendvics, ásványvíz – majd 13:30-tól végig járjuk a keresztutat szintén a kegytemplomban. A szentmisén énekeinket – beleértve a Szent Benedek himnuszt is – a Téti Ifjúsági Fúvószenekar kíséri, melynek tagja vendéglátónk Lang Ferenc, alapító karnagya Steszli Tibor.
A keresztút után Lang Ferenc bemutatja a kegytemplomot, ismerteti a kegyhely történetét.
Ezt követően rövid előadás keretében Torbágyi Tibor diáktársunk kutatásai alapján előadás hangzik el, Nővérek Pannonhalmán az üldöztetés éveiben. Előadó: dr. Jobbágy Lajos.
Az előadást követően a szomszéd faluba – Gyarmatra – megyünk, ahol elfogyasztjuk a késői ebédet, illetve a korai vacsorát.
Az étkezés után elmegyünk Pannonhalmára, a Szent Jakab-házba, ahol a szállásunk is lesz.
Vasárnap – szeptember 24-én – reggel 6 órakor a bazilikában Vigilia, Laudes – fakultatíve – majd 8 órától reggeli a Szent Jakab-házban. Délelőtt 10 órakor, hálaadásként a huszonöt évért, részt veszünk a Bazilikában a konvent misén. Ezt követően ebéd a Szent Jakab-házban.
Az étkezés és szállás miatt a részvételi szándékot kérjük, hogy kellő komolysággal és a határidőt betartva 2023. augusztus 20-ig jelezzétek. Akinek a szállással, vagy az étkezéssel kapcsolatban különleges igénye van, azt kérjük, hogy jelezze.

Jelentkezés a Mária zarándoklatra

Bencés Diákszövetség tagja?*Kérjük válassz!igennem

A 2023. évi tagdíjat befizette?Kérjük válassz!igennemnem vagyok tagja a Diákszövetségnek

Regisztrálni kívánt személyek száma:*

Vacsorát kér?*Kérjük válassz!igennem

Szállást kér?*Kérjük válassz!igennem

Elolvastam és elfogadom az Adatkezelési Tájékoztatót.

A Bencés Diákszövetség vezetőinek tevékeny közreműködése folytán a Szövetség a zarándoklat költségeit támogatja – étkezés, szállás – így az anyagiak senkit se tartsanak vissza a jelentkezéstől.
Üdvözlettel és barátsággal:
Dr. Jobbágy Lajos (Ph 1969)
lajosdrjobbagy@gmail.com
+36 30 9552246

100 éves a Bencés Diákszövetség jubileumi ünnepség
2023-09-09 09:30 - 17:00 | Pannonhalmi Főapátság, Vár 1., Pannonhalma, Győr-Moson-Sopron, 9090
A Bencés Diákszövetség idén ünnepli az 1923-as alapításának 100. évfordulóját. Ennek alkalmából mindenkit szeretettel hívunk és várunk a Bencés Diákszövetség jubileumi ünnepségére. Időpont: 2023. szeptember 9., szombat 9:30 óra Helyszín: Pannonhalmi Főapátság (9090 Pannonhalma, Vár 1.) Program 09:30 – 10:00 Érkezés, fogadás 10:00 – 11:20 Szentmise a Bazilikában 11:40 – 13:35 Ünnepség a Pannonhalmi Bencés Gimnázium Dísztermében 13:35 – 14:35 Ebéd 14:35 – 15:30 BDSZ 100 Kamarakiállítás megnyitása, jubileumi pályázatok eredményhirdetése a Főkönyvtárban 15:30 – 16:30 Fakultatív programok (Bazilika látogatás, Főapátsági Ásványtár + időszaki kiállítás megtekintése, Gimnázium látogatás) Kérjük, hogy a részvételi szándékot jelezd ezen a linken augusztus 28-ig! Nagyon köszönjük!PAX ET GAUDIUM!

Szent Jobb körmenet
2023-08-20 17:00 - 19:00 | Szent István Bazilika, Szent István tér 1, Budapest, Budapest, 1051, Hungary
Bencés diákok közös részvétele a Szent Jobb körmeneten 2023. augusztus 20-án.

2023. évi Tisztújító Küldöttgyűlés
2023-05-25 16:00 - 18:00 | Szent Benedek Gimnázium és Technikum, Práter utca 13., Budapest, Budapest, 1083, Hungary
Tisztelt Küldöttek, Pótküldöttek és Területi Vezetők! Kedves Diáktársaim!
A Bencés Diákszövetség 2023. évi Tisztújító Küldöttgyűlését (Küldöttgyűlés) a Bencés Diákszövetség Alapszabálya 8. § 4. pontja alapján az alábbiak szerint hívom össze:
A Küldöttgyűlés helyszíne: Szent Benedek Gimnázium és Technikum (1083 Budapest, Práter u. 13.) (megközelítés M3 metróval, 4 v. 6 villamossal: Corvin negyed megálló, parkoláshoz ajánljuk a közeli Corvin Plaza Bevásárlóközpont fizetős parkolóját)
A Küldöttgyűlés időpontja: 2023. május 25. csütörtök 16:00 óra (regisztráció 15:50-től)
A Küldöttgyűlés megtartásának módja: személyes jelenléttel
A Küldöttgyűlés napirendje:

Küldöttgyűlés megnyitása. Névsorolvasás. A határozatképesség megállapítása. Küldöttgyűlési tisztségviselők: levezető elnök, jegyzőkönyvvezető, két jegyzőkönyv hitelesítő és a Szavazatszámláló bizottság megválasztása;
Napirend elfogadása;
Az Elnök és a Főtitkár beszámolója az elmúlt időszakról;
A Bencés Diákszövetség 2022. évi beszámolójának és közhasznúsági mellékletének elfogadása, a Felügyelőbizottság vonatkozó jelentésének ismertetése (a napirendhez kapcsolódó mellékletek letöltése: 2022. évi beszámoló, Közhasznúsági melléklet);
A Bencés Diákszövetség 2023. évi költségvetésének elfogadása;
A Jelölő Bizottság beszámolója az előzetes jelölésről, az elnök jelöltek bemutatása és bemutatkozása; a szavazás menetének ismertetése, a szavazólap véglegesítése, hitelesítése;
A Jelölő Bizottság beszámolója az előzetes jelölésről, az alelnök jelöltek bemutatása és bemutatkozása; a szavazás menetének ismertetése, a szavazólap véglegesítése, hitelesítése;
A Jelölő Bizottság beszámolója az előzetes jelölésről, a főtitkár jelöltek bemutatása és bemutatkozása; a szavazás menetének ismertetése, a szavazólap véglegesítése, hitelesítése;
A Jelölő Bizottság beszámolója az előzetes jelölésről, az elnökségi tagjelöltek bemutatása és bemutatkozása; a szavazás menetének ismertetése, a szavazólap véglegesítése, hitelesítése;
Titkos szavazás az elnök, az alelnök, a főtitkár és az elnökségi tagok személyéről;
A Felügyelőbizottság tagjának megválasztása titkos szavazással;
Szavazatok összeszámlálása és a választások eredményének megállapítása, határozatok kihirdetése;
Egyebek (ebben a napirendi pontban határozathozatal nem történik);
Zárszó

A Bencés Diákszövetség Alapszabálya 8. § 6. pontja alapján „[a] Küldöttgyűlés – mind a személyes részvétellel megtartott, mind az elektronikus hírközlő eszköz igénybevételével megtartott Küldöttgyűlés ülés esetében – akkor határozatképes, ha az érvényes mandátummal (területi szervezet által megválasztott és az Elnökségnek írásban bejelentett) rendelkező küldöttek több, mint 50 százaléka megjelent. A területi szervezet, ha valamely küldöttje akadályoztatása miatt nem tud megjelenni a Küldöttgyűlésen, jogosult megválasztott és bejelentett pótküldöttei közül a kieső küldött helyén mást küldeni. A küldött helyén megjelenő pótküldöttet a Küldöttgyűlésen a küldöttekével azonos jogok illetik meg.”
Amennyiben a 2023. május 25. napján 16:00 órára összehívott Küldöttgyűlés nem lesz határozatképes, úgy a Bencés Diákszövetség Alapszabálya 8. § 6. pontja alapján a megismételt Küldöttgyűlést az eredeti, jelen meghívóban közölt napirenddel 2023. május 25-én 16:15 órára tűzöm ki, amelynek helyszíne: Szent Benedek Gimnázium és Technikum (1083 Budapest, Práter u. 13.). A megismételt Küldöttgyűlés a megjelentek számára tekintet nélkül határozatképes.
A Bencés Diákszövetség Alapszabálya 8. § 5/A. pontja alapján a Küldöttgyűlési meghívó közzétételétől számított 3 (három) napon belül a tagok és a Diákszövetség szervei a Küldöttgyűlést összehívó szervtől vagy személytől a napirend kiegészítését kérhetik, a kiegészítés indokolásával. A napirend kiegészítésének tárgyában a Küldöttgyűlést összehívó szerv vagy személy 2 (két) napon belül dönt. Ha a napirend kiegészítése iránti kérelemről a Küldöttgyűlést összehívó szerv vagy személy nem dönt vagy azt elutasítja, a Küldöttgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha a részvételre jogosultak legalább háromnegyede jelen van és a napirenden nem szereplő kérdés megtárgyalásához egyhangúlag hozzájárul.
A Küldöttgyűlésen minden küldött egy-egy szavazattal rendelkezik. A küldöttek szavazati jogukat semmilyen formában másra át nem ruházhatják.
A Bencés Diákszövetség Alapszabálya 9. § 6. pontja alapján az Elnökségi tagokat a funkcióra történő jelöléssel a Küldöttgyűlés titkos szavazás keretében 4 évre választja meg. E funkciókban jelölt állításra a területi szervezetek jogosultak a Jelölő Bizottságon keresztül, vagy küldötteik útján a választást napirendjére tűző Küldöttgyűlésen, a jelöltek személyének ismertetésekor.
Kérjük, hogy ezen a regisztrációs linken vagy az akta@bdsz.hu e-mail címen jelezzétek a részvételi szándékot. Az előzetes regisztráció nem kötelező, de nagyban segíti a Küldöttgyűlés előkészítését.
Mindenki személyes megjelenésére számítunk!
Budapest, 2023. május 10. napján
Tisztelettel és barátsággal,
Nógrádi László (Ph66)
a Bencés Diákszövetség elnöke

Győri közös érettségi találkozó
2023-05-20 09:30 - 13:00 | Czuczor Gergely Bencés Gimnázium, Széchenyi tér 8., Győr, Győr-Moson-Sopron megye, 9022, Hungary
A Czuczor Gergely Bencés Gimnáziumban és Kollégiumban a …3-ra és …8-ra végződő esztendőkben végzett osztályok számára 2023. május 20-án szombaton a Gimnázium, a Diákönkormányzat és az öregdiák-életet támogató Bencés Nevelésért Alapítvány szervezésében.
Program:
9.30: gyülekező a Széchenyi téren
10.00: ünnepi hálaadó szentmise Dr. Veres András (Gy/1978) megyéspüspök úr vezetésével, egyúttal könyörgés elhunyt tanárainkért és diáktársainkért
11.00: ünnepség a Díszteremben (beszédek, a bencés közösség és az iskola mai életének ismertetése, díszoklevelek átadása a 50, 55 és 60 esztendeje végzett öregdiákoknak)
12.00: osztályonkénti találkozók
A templom alatti Bencés kripta nyitva lesz.
További kérdésekkel keressék: iroda@czuczor.osb.hu

Bencés Diákszövetség Elnökségi ülés
2023-05-10 17:00 - 17:45 | Budapest
Tisztelt Elnökségi Tagok, kedves Diáktársak!
Értesítelek Benneteket, hogy a Bencés Diákszövetség Elnöksége a következő ülését 2023. május 10. (szerda) 17:00-tól 17:45-ig tartja, amelyre szeretettel meghívlak.
Az elnökségi ülésre online módon, videó konferencia keretében kerül sor, amelyhez a következő linken lehet csatlakozni: https://meet.jit.si/Bdsz
Napirend:

Napirend elfogadása;
A Felügyelőbizottság beszámolója a 2022-es évről;
A Bencés Diákszövetség 2022. évi beszámolójának és közhasznúsági mellékletének elfogadása és a Küldöttgyűlés elé terjesztése;
A Bencés Diákszövetség 2023. évi költségvetésének elfogadása és a Küldöttgyűlés elé terjesztése;
A 2023. évi Tisztújító Küldöttgyűlés előkészítésével kapcsolatos döntések;
Egyéb aktualitások

Budapest, 2023. május 5.
Tisztelettel és barátsággal,
Nógrádi László (Ph66)
elnök

Budapesti bencés sörözés
2023-05-08 18:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
Május 8-án hétfőn 18 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Németh László atya előadása – Mindszenty hercegprímás boldoggá avatásával kapcsolatos információk
2023-05-08 17:00 - 18:00 | Budai Ciszterci Szent Imre Gimnázium – Tükörterem, Villányi út 27., Budapest, Budapest, 1114, Hungary
A Bencés Diákszövetség Budapesti szervezete szeretettel meghívja Németh László (Ptl.75) atya, pápai prelátus előadására: Mindszenty hercegprímás boldoggá avatásával kapcsolatos információk
2023.05.08-án 17 órakor a Budai Ciszterci Szent Imre Gimnázium TÜKÖR-TERMÉBEN.
Természetesen utána a sörözés sem marad el a Kisvigadóban.

Szentmise Kovács Attila bencés diáktársunk lelki üdvéért
2023-04-21 18:00 - 19:00 | Kelenvölgyi Szentháromság Templom, Kecskeméti József utca 16-20., Budapest, Budapest, 1116, Hungary
Kovács Attila bencés diáktársunk lelki üdvéért 2023. április 21-én 18 órakor Huszti Zoltán atya – bencés diáktársunk – mutat be szentmisét (Budapest XI., Kecskeméti József utca 16-20. Kelenvölgyi Szentháromság Templom), melyre szertettel várjuk diáktársainkat és a családtagokat.

Feiszt György (Gy68): Mesélő házak - Könyvbemutató
2023-03-23 17:00 - 18:30 | Megyeháza Szombathely, Berzsenyi Dániel tér 1., Szombathely, Vas megye, 9700, Hungary
A Szülőföld Könyvkiadó szeretettel meghívja Önt és családját Feiszt György (Gy68): Mesélő házak című kötet bemutatójára.
Helyszín: Megyeháza Díszterme
Időpont: 2023. március 23. 17:00 óra
Köszöntőt mondanak: Majthényi László, a Vas Vármegyei Közgyűlés elnöke és Lőrincz-Farkas Eszter, a Vas Népe főszerkesztője
A kötetet és a szerzőt méltatja: Szalainé Bodor Edit, a Berzsenyi Dániel Könyvtár igazgatóhelyettese
A kötetet bemutatja a szerző: Feiszt György történész, levéltáros
Közreműködik: Varga-Bodó Anita, versmondó és Bujtás Ervin, énekes, zenész, dalszerző

Budapesti bencés sörözés
2023-03-13 18:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
Március 13-án hétfőn 18 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Ludvig Rezső aranyműves mester előadása - A Magyar Szent Korona
2023-03-13 17:00 - 18:00 | Budai Ciszterci Szent Imre Gimnázium – Tükörterem, Villányi út 27., Budapest, Budapest, 1114, Hungary
A Bencés Diákszövetség Budapesti szervezete szeretettel meghívja Ludvig Rezső aranyműves mester előadására: A Magyar Szent Korona
Őstörténetünk szakrális jelei a Kr.u. II. sz-ban.
Az egyiptomi koptok ikonográfiája a Magyar Szent Koronán.
Régészeti szenzáció: a Farasi katedrális.
Mária ábrázolás a 7.sz-ból: fején a Magyar Szent Korona hasonmásával
Őskeresztény gömbös kereszt a Magyar Szent Koronán
Apostolok ábrázolása a kopt ikonográfia stílusában
Historikus történetet elbeszélő ikonográfia: Remete Szent Antal és a holló!
A 8-as és a 9-es szám a Magyar Szent Koronán.
2023.03.13-án 17 órakor a Budai Ciszterci Szent Imre Gimnázium TÜKÖR-TERMÉBEN.
Természetesen utána a sörözés sem marad el a Kisvigadóban.

Voces Passionis – Nagyböjti zenés meditáció
2023-03-09 19:00 - 20:00 | Loyolai Szent Ignác Bencés Templom, Széchenyi tér 9., Győr, Győr-Moson-Sopron megye, 9022, Hungary
A Collegium Musicum Jaurinense nagyböjti zenés meditációja
Nagyböjti meditációra hív a Collegium Musicum Jaurinense a Szent Ignác Bencés Templomba. A koncert műsorán az órómai Szent Cecília Graduale gyűjteményének négy olyan tétele hangzik el az eredeti forrás pontos másolatából, amelyet a mai liturgiában, terjedelmük okán, már nem hallhatunk, és amelyek Jézus szenvedésének és ezt szemlélve a mi bűnbánatunknak is a megrendítő hangjai.
Meditáció, vagyis megfeledkezve a földi időnkről, az örökkévalóság hangjain szólal meg a szenvedő Megváltó a keresztről, és az őt szemlélő, bűneit bánó ember, akit a kereszt tövébe állít a bűnbánat.
Ez az egy óra – reményeink szerint – megnyitja szívünk kapuját, hogy felismerjük, Jézus szenvedése árán van életünk.
Közreműködnek: Bruckner Máté – Kelemen Áron OSB művészeti vezetők, Dornstädter Áron, Farkas Domonkos, Gottwald Zalán, Szabó Barnabás szólisták

Budapesti bencés sörözés
2023-02-13 17:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
Február 13-án hétfőn 17 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Prof. Dr. Vizi E. Szilveszter előadása - Hit és Ész/értelem
2023-02-13 16:00 - 17:00 | Budai Ciszterci Szent Imre Gimnázium – Tükörterem, Villányi út 27., Budapest, Budapest, 1114, Hungary
Prof. Dr. Vizi E. Szilveszter előadása:
Hit és Ész/értelem, a két szárny, mellyel az ember fölfelé, az igazság felé törekedhet.
A tudomány, a kutatás, az emberi gondolkodás, a megismerés és a tapasztalás az emberi fejlődést segítő, vagy hátráltató tényezők?
2023.02.13-án 16 órakor a Budai Ciszterci Szent Imre Gimnázium TÜKÖR-TERMÉBEN.
Természetesen utána a sörözés sem marad el a Kisvigadóban.

X. Győri Bencés Bál
2023-02-04 16:00 - 2023-02-05 03:00 | Czuczor Gergely Bencés Gimnázium, Széchenyi tér 8., Győr, Győr-Moson-Sopron megye, 9022, Hungary
Részletek és jelentkezés: www.gyoribencesbal.hu

Szeretettel várjuk diákjaink szüleit, öregdiákjainkat és családjaikat, győri és környékbeli barátainkat! Külön szeretettel várjuk fiatal felnőtt öregdiákjainkat!

Hagyományosan: bencés vendégszeretet és közvetlenség, szolid elegancia, kiváló tánczene, kulturális blokkok, bőség ételben-italban, baráti találkozások! A QR-kód mellett – ismét: papíralapú meghívó: ajándékként is!

Budapesti bencés sörözés
2023-01-09 17:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
Január 9-én hétfőn 17 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Patrik atya halálának 1. évfordulója
2023-01-08 09:00 - 17:30 | Szent Imre Kápolna, Bartók Béla út 19., Budapest, Budapest, 1114, Hungary
Kedves Barátaink!
Patrik atya halálának egyéves évfordulójáról a következőképpen emlékezünk meg: január 8-án vasárnap reggel 9 órakor a Bartók Béla út 19. sz. alatti első emeleti Szent Imre kápolnában mutat be szentmisét Barabás Bence templomigazgató atya Urunk megkeresztelkedésének ünnepén, amely szentmisét Patrik atya lelki üdvéért ajánlja fel.
Délután pedig az angolkisasszonyok templomában (V. ker. Váci u. 47/b) a 16 órai misét követően vesperást éneklünk ugyancsak a fenti ünnepről, aminek végén megemlékező könyörgést mond Piusz atya, premontrei apát úr Patrik atyáért. Mivel a szentmisén előtte ugyancsak mi látjuk el az énekes-orgonás szolgálatot, örömmel vesszük, ha valaki (aki esetleg délelőtt nem ért rá) azon is részt tudna venni!
További kegyelemteljes Karácsonyi Ünnepeket és Boldog Új Évet kívánok:
Mezei János

Nagy Gáspár emlékmise
2023-01-03 18:00 - 19:30 | Egyetemi Templom, Papnövelde utca 5-7., Budapest, Budapest, 1053, Hungary
Emlékmise Nagy Gáspár halálának 16. évfordulóján az Egyetemi Templomban

Budapesti bencés sörözés
2022-12-12 17:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
December 12-én hétfőn 17 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Budapesti bencés sörözés
2022-11-14 17:00 - 21:00 | Kisvigadó Vendéglő, Villányi út 34., Budapest, Budapest, 1113, Hungary
November 14-én hétfőn 17 órától találkozási lehetőség és bencés sörözés a Kisvigadóban. Helyszín: Kisvigadó vendéglő 1113 Budapest (XI. kerület), Villányi út 34., a 17-es és 61-es villamos Szüret utcai megállójánál.

Requiem az egyházi iskolák elhunyt tanáraiért és diákjaiért
2022-11-12 16:00 - 18:00 | Margit körúti Ferences Plébániatemplom, Margit körút 23, Budapest, Budapest, 1024, Hungary
Kedves Bencés Öregdiákok!
Szeretettel küldjük az idei, elhunyt tanárainkért és diáktársainkért szóló requiem meghívóját. Örömmel jelezzük, hogy a főcelebráns Korzenszky Richárd atya lesz.
Elhunyt tanárainkról és diáktársainkról 1990 óta emlékezünk meg közös szentmisében. Érdemes ilyenkor felidézni, hogy az első requiem a Villányi úton volt, a második a Patrona Hungariae Gimnázium kápolnájában, a harmadik 1992-ben a Margit körúton. Richárd atya volt a szónok, aki akkoriban miniszteri biztosként a Művelődésügyi és Közoktatási Minisztériumban képviselte az egyházi iskolák újra indításának ügyét. Richárd atya beszéde és a szentmise szándéka megérintette az akkori ferences házigazdát, Hegedűs Kolos atyát, aki felajánlotta a Margit körúti templomot a requiem állandó helyszínének. Úgy tartotta ugyanis, hogy a hagyományhoz állandó helyszín és állandó időpont szükséges.
Idén már harmincadik éve mondatunk szentmisét elhunyt tanárainkért és diáktársainkért a Margit körúti Ferences Plébániatemplomban Krisztus Király vasárnapját megelőző 8. napon, szombaton. Minden kerek évforduló alkalom a számadásra és az eredethez való visszatérésre, hogy erőt és bátorítást nyerjünk a jövő feladataihoz. Nagy veszteség számunkra, hogy sok tanárunktól és diáktársunktól kellett az elmúlt évtizedekben búcsút vennünk, értük is szól ez a szentmise. Hegedős Kolos atya tolókocsiban ugyan, de részt vett a tavalyi requiemen, majd két hét múlva elhunyt.
Ugyanakkor nagy öröm nekünk, hogy Richárd atya elvállalta a szentmise főcelebránsi feladatát. Meghallgathatjuk, hogy mi mindent érlelt meg egy lelkiekben és kultúrában páratlanul gazdag szerzetes tanárban az idő.
Kedves Budapesten és környékén élő Bencés Öregdiákok! Ne hagyjátok ki a Richárd Atyával való személyes találkozás élményét.
Szeretettel várunk Benneteket 2022. november 12-én, szombat délután 4 órakor a Margit körúti templomban.
Egyúttal kérjük, hogy a requiemet az őszi programjaitok közé vegyétek fel, és hívjátok az öregdiáktársakat az emlékmisére.
Előre is köszönjük!
Vörös Balázs elnök megbízásából
Sas Ágnes ferences öregdiák
